《蝶恋花 其一 杏花》
明代·曹溶

深巷卖花将客唤。候逼清明，记取韶光半。玉勒城南芳草岸，少年情味天难管。

斜倚一枝娇盼远。沽酒他家，细雨空零乱。泪湿粉涡红尚浅，有人楼上和春倦。

作者简介：（1613—1685）明末清初浙江嘉兴人，字秋岳，一字洁躬，号倦圃，别号金陀老圃。明崇祯十年进士，官御史。清顺治元年，授原官，后屡起屡踬，至广东布政使，降山西阳和道，以裁缺去官。工诗。富藏书。有《刘豫事迹》、《静惕堂诗集》、《静惕堂词》、《倦圃莳植记》等。